Βόρεια Συρία-Ροτζάβα: Στο µέσο ενός χωνευτηρίου βαρβαρότητας, ένας 
περήφανος λαός αγωνίζεται για το νέο κόσμο 


Η ιστορία της Μέσης Ανατολής ήταν πάντα πολυτάραχη. Από τα αρχαία χρόνια η περιοχή μαστιζόταν από 
κατακτήσεις, πολέμους, καταστροφές, συγκρούσεις για το συμφέροντα των εκάστοτε μεγάλων δυνάμεων. 


Στις αρχές του 20ού αιώνα, οι αποικιοκρατικές δυνάμεις μαζί µε την Οθωμανική Αυτοκρατορία χάραξαν τα 
σύνορα των χωρών της περιοχής χωρίς να λάβουν υπόψη τις γνώμες των λαών, ώστε να μπορούν στο 
μέλλον να υποστηρίζουν τα ιµπεριαλιστικά τους συμφέροντα µέσω (και) του διαίρει και βασίλευε. Επόμενο 
ήταν οι χώρες που δημιουργήθηκαν να χαρακτηρίζονται από µια ποικιλία, ένα µωσαικό κουλτούρων, φυλών 
και λαών. Δυστυχώς, όµως, τα ιµπεριαλιστικά συμφέροντα τόσο των δυτικών ὁσο και του διαδόχου της 
Οθωμανικής Αυτοκρατορίας τουρκικού κράτους υποστηρίζονταν καλύτερα απὀ τη βίαιη στήριξη και 
εισαγωγή δικτατόρων, οι οποίοι θα εξασφάλιζαν την πίστη των χωρών εκείνων, εις βάρος των λαών, στα 
δυτικά ιµπεριαλιστικά συμφέροντα. Η ΕΣΣΔ ακολούθησε τον ἰδιο δρόµο. 


Το πιο πάνω σκηνικὀ συνδυάστηκε µε την ωμή εκμετάλλευση του σημαντικού ρόλου που το Ισλάμ 
δυστυχώς (ως µια ακόµη καταπιεστική θρησκεία, όπως και ο χριστιανισμός κοκ) έπαιζε ιστορικά και παίζει 
στη Μέση Ανατολή. Οι θρησκευτικές διαφορές, που μέχρι τις αρχές του 20ού αιώνα δεν οδηγούσαν σε 
σοβαρές συγκρούσεις, έγιναν αντικείµενο εκμετάλλευσης από τους ἐνθεν και ένθεν ιμπεριαλιστές. Αυτό 
είχε ως στόχο να μπορούν να δέχονται τη στήριξη σημαντικών μερίδων των ντόπιων κοινωνιών 
καταπιεστικά καθεστώτα-μαριονέτες των ιμπεριαλιστών µε τη δικαιολογία του «άπιστου εχθρού». 


Τα τλεευταία χρόνια, δύο δεκαετίες μετά την κατάρρευση του «υπαρκτού σοσιαλισμού», η Ρωσία επανήλθε 
ως μια καπιταλιστική ιµπεριαλιστική µεγάλη δύναμη. Αποτέλεσμα να επανέλθει και η ιµπεριαλιστική της 
εξωτερική πολιτική, και να ενισχυθεί η ρωσική στήριξη στο Ιράν, το καθεστώς Άσαντ κοκ. Σε αυτό το σκηνικό 
εκτυλίχθηκε η Αραβική Άνοιξη. Οι εξεγέρσεις των λαών της Μέσης Ανατολής είχαν ως ζητούμενο την 
ανατροπή των καταπιεστικών καθεστώτων, τόσο ως ζήτημα ελευθερίας όσο και ως ζήτημα αυτονομίας των 
κοινωνιών της Μέσης Ανατολής από τις έξωθεν επιβουλές. 


Οι ιµπεριαλιστές απὀ τη µία των ΗΠΑ και της ΕΕ και από την άλλη της Ρωσίας προσπάθησαν µε κάθε τρόπο. 
να εκμεταλλευτούν το χαοτικό και εύπλαστο σκηνικό των εξεγέρσεων (οι οποίες, δυστυχώς, εἶχαν κοινούς 
άμεσους στόχους αλλά ὀχι κοινά οράματα...) για να επιβάλουν τα δικά τους συμφέροντα. Στη Συρία, η κάθε 
παράταξη πλην των Κούρδων στη Ροτζάβα έχει τους δικούς της εξωτερικούς υποστηρικτές. Το ολοκληρωτικό, 
δολοφονικό καθεστώς Άσαντ έχει την άµεση υποστήριξη της Ρωσίας και του συμμάχου της Ιράν και του 
"παιδιού για όλες τις δουλειές" Χεζμπολάχ. Οι τζιχαντιστές θεοκράτες σφαγείς του ούτω καλούμενου 
«Ισλαμικού Κράτους», ο βραχίονας της Αλ Κάιντα Αλ Νάσρα και διάφορες άλλες ισλαμιστικὲς οργανώσεις τη 
στήριξη του τυράννου νεοπασά Ερντογάν και των καταπιεστικών μοναρχιών του Κόλπου, και στο φόντο τις 
ΗΠΑ και την ΕΕ. Οι διάφορες πιο «μετριοπαθείς» παρατάξεις εξαφανίστηκαν, παραμένοντας χωρίς 
εξωτερική υποστήριξη... 


Στο µέσο αυτής της κόλασης, οι Κούρδοι της βόρειας Συρίας κατάφεραν να δημιουργήσουν µια κοινωνία 
ισότητας οικονοµικής, κοινωνικής και πολιτικής, απορρίπτοντας τις θρησκευτικές και φυλετικές συγκρούσεις, 
µε άµεση δημοκρατία, κοινοτικά συμβούλια, ελευθερίες, ἐμφυλη ισότητα και σεβασμό στο περιβάλλον. 
Εμπνευσμένοι από τις θεωρίες του αναρχικού θεωρητικού του κομμουναλισμού Μούρεη Μπούκτσιν, 


κατάφεραν στο µέσο µιας κρεατομηχανής σωμάτων, ψυχών και συνειδήσεων, να σκαλίσουν µε ιδρώτα και 
αίμα το μέλλον τους, διεκδικώντας την αυτονομία της περιοχής τους. 


Επόμενο ήταν αυτή η προσπάθεια να δεκτεί την άµεση λυσσαλέα επίθεση όλων των υπολοίπων «παικτών» 
του συριακού εμφυλίου. Το «Ισλαμικό Κράτος» τους μισά λόγω της αποδοχής στους στη διαφορετικότητα 
και της δίψας τους για ελευθερία και της αποστροφής τους προς τη θεοκρατική παράνοια. Το καθεστώς 
Άσαντ τους μισά επειδή αποτελούν µια ευθεία πρόκληση στην εξουσία του, τους Ρώσους κηδεμόνες του και 
την κυριαρχία των Αλεβιτών στη Συρία. Το τουρκικό κράτος λόγω των πολλαπλών προβλημάτων που 
δημιουργεί η επαναστατικότητα των Κούρδων στο «βαθύ κράτος» (και τώρα ειδικότερα στην προσπάθεια 
του Ερντογάν να φορέσει και το τουρμπάνι τελικά) καιτου διαχρονικού τουρκικού εθνικισμού. 


Το παράδειγµα της Ροτζάβα αποτελεί το μοναδικό ίσως µεγάλο φωτεινό παράδειγµα σε µια εποχή σκότους 
στη Μέση Ανατολή. Σε µια περίοδο διωγμών, δικτατοριών, παράνοιας, θεοκρατίας, φόβου, καταπίεσης, 
προσφυγιάς, οι Κούρδοι και οι υπόλοιπες φυλές της Βόρειας Συρίας δείχνουν το δρόμο. Στη Βόρεια Συρία, 
δε γίνεται µια μάχη μεταξύ Κούρδων και Αράβων, ούτε απλά µια μάχη μεταξύ κοσμικών και θεοκρατών. 
Γίνεται µια μάχη του μέλλοντος µε το παρελθόν, της ελευθερίας µε την καταπίεση, της αυτονομίας µε τις 
έξωθεν επιβουλές, του πολιτισμού µετη βαρβαρότητα, της ζωής µε το θάνατο. 


Σε αυτή την Πρωτομαγιά, σε µια πορεία που καλείται (όπως θα έπρεπε όλες) υπό το κάλεσμα της ταξικής 
ενότητας, δε θα μπορούσαμε να ξεχάσουμε όσους και όσες αγωνίζονται δίνοντας ακόµη και την ἴδια τους τη 
ζωή, σε έναν άνισο πόλεμο, κάτω από αντίξοες συνθήκες, για την προάσπιση των ιδεών της ελευθερίας, της 
ισότητας, της αλληλεγγύης, για έναν άλλο κόσμο. Για ένα κόσµο αταξικό, µια κοινωνία του μέλλοντος. 
Ακολουθώντας το παράδειγµα των μαρτύρων αναρχικών του Σικάγο, οι σύντροφοι και συντρόφισσες στη 
Ροτζάβα αγωνίζονται όχι µόνο για τον κάθε Κούρδο η κάθε Σύριο, αλλά και για τον κάθε καταπιεσµένο, τον 
κάθε εργάτη, τον κάθε προλετάριο. Ενώ τα πουληµένα «αριστερά» κόμματα των μνημµονίων περιορίζονται 
σε ανέξοδες δηλώσεις, κάποιοι θέτουν µετις πράξεις τους άµεσα το πρόταγµα της εξέγερσης καιτης 
ανατροπής. Εμείς, ως Επιτροπή Αλληλεγγύης στη Ροτζάβα, στεκόµαστε αλληλέγγυοι όχι µόνο στους 
αγωνιστές της Ροτζάβα, αλλά και σε κάθε καταπιεσµένο, και αυτή την Πρωτομαγιά ειδικά δίπλα σε κάθε 
εργάτη. 


Ο Κώστας Βάρναλης το είχεπει, | τώρα οι σύντροφοι στη Ροτζάβα το κάνουνε πραγματικότητα, δίνοντας ένα 
τρανό παράδειγµα. «Άλλος ήλιος έχει βγει, σ’ άλλη θάλασσα, άλλη γη». Με τη κ νο ότι «τώρα δεν εἶναι. 
καν σε Ἄλλη θάλασσα, η Συρία και η ο” εἶναι εδώ δίπλα µας. 

